Diari Oficial de la Generalitat Valenciana


Sumari del DOGV 7487, del 17-03-2015 (2015/2202)

RESOLUCIÓ de 6 de març de 2015, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació d'Ensenyances Artístiques Professionals de Música denominat Alter Musici, a Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7487

Data del DOGV
:   17-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2202


Data del document
:   06-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Alacant
    * centre d'ensenyament

RESOLUCIÓ de 6 de març de 2015, de la Conselleria d'Educació, Cultura i Esport, per la qual es concedix l'autorització d'obertura i funcionament al centre docent de nova creació d'Ensenyances Artístiques Professionals de Música denominat Alter Musici, a Alacant. [2015/2202]  
L'expedient ha sigut iniciat a instància d'Alter Musici Escuela de Base y Altos Estudios Musicales, Societat Limitada, en solicitud d'autorització per a l'obertura i funcionament d'un centre docent privat de nova creació d'ensenyances artístiques professionals de Música denominat Alter Musici, a Alacant, compartint les instalacions del centre privat d'Educació Infantil, Primària i Secundària Sagrado Corazón HH. Maristas, codi 23396141, d'Alacant.  
La Direcció General de Centres i Personal Docent va emetre un informe favorable, de 3 de juny de 2014, respecte a l'adequació de les instalacions proposades quant a espais educatius, de conformitat amb la normativa aplicable.  
El centre ha presentat, davant de la direcció territorial d'Educació, Cultura i Esport corresponent, el quadro-horari de funcionament i objectius, continguts i criteris d'avaluació, a fi que siga aprovat abans de l'inici de les activitats educatives corresponents.  
Vist l'informe favorable de la direcció general competent en l'ordenació de les ensenyances de règim especial respecte al compliment normatiu de les especialitats solicitades.  
Vista la proposta favorable de data 1 d'octubre de 2014, de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instalacions, de conformitat amb la normativa aplicable, i els informes de la Inspecció Educativa respecte al nombre de llocs escolars, a la compatibilitat horària del centre que ens ocupa amb el centre d'Educació Infantil, Primària i Secundària Sagrado Corazón HH. Maristas, amb el qual compartirà instalacions, i a l'adscripció del centre.  
  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vistos la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 389/1992, de 15 d'abril (BOE 28.04.1992), pel qual s'establixen els requisits mínims dels centres que impartisquen ensenyances artístiques, en concret, pel que fa al grau elemental; el Decret 159/2007, de 21 de setembre, del Consell, pel qual s'establix el currículum de les ensenyances elementals de música i es regula l'accés a estes ensenyances (DOCV 25.09.2007); el Reial Decret 303/2010, de 15 de març (BOE 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació, i el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent, de data 17 de febrer de 2015, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355, de 08.09.2014), pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Autoritzar l'obertura i el funcionament del centre docent privat de nova creació que a continuació s'indica, atenent les característiques, ensenyances i capacitat màxima que s'assenyalen.  
Denominació genèrica del centre: centre autoritzat d'ensenyances artístiques professionals.  
Denominació específica del centre: Alter Musici.  
Titular: Alter Musici Escuela de Base y Altos Estudios Musicales, Societat Limitada.  
Domicili: c/ Illa Corfú, núm. 5.  
Localitat: Alacant (03490)  
Província: Alacant.  
Codi: 71295461  
Especialitats d'ensenyances elementals de Música que s'autoritzen:  
  
Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí i Violoncel. El centre estarà obligat a impartir, a més, les ensenyances de música que el Decret 159/2007 establix per a completar les titulacions corresponents a les especialitats que s'autoritzen.  
El nombre d'alumnat autoritzat és de 250 llocs escolars per a les ensenyances elementals.  
Especialitats instrumentals de les ensenyances professionals de Música que s'autoritzen:  
Cant, Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí, Violoncel. El centre estarà obligat a impartir, a més, les ensenyances de música que el Decret 158/2007 establix per a completar les titulacions corresponents a les especialitats que s'autoritzen.  
  
El nombre d'alumnat autoritzat és de 180 llocs escolars per a les ensenyances professionals.  
  
Segon  
El centre al qual queda adscrit, a efectes administratius, és el Conservatori Professional de Música Guitarrista José Tomás (codi de centre: 57121614), d'Alacant.  
  
Tercer  
El centre haurà de presentar la relació del professorat i les titulacions adequades a les ensenyances que s'autoritzen davant de la direcció territorial d'Educació, Formació i Treball corresponent, per a ser aprovada abans de l'inici de les activitats educatives, amb un informe previ favorable de la Inspecció Educativa.  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
Esta resolució tindrà efectes des de la data en què es dicta; no obstant això, es considera que els seus efectes acadèmics fan referència a l'inici del pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, de 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar a partir de l'endemà de ser publicada en el Diari Oficial de la Comunitat Valenciana.  
  
València, 6 de març de 2015.- La consellera d'Educació, Cultura i Esport: María José Catalá Verdet.